การคาดเดาจากอายุ การสังเกตอาการปวดประจำเดือน การสังเกตสัญญาณของการแตกเนื้อสาว
อายุเฉลี่ยของผู้หญิงที่มีประจำเดือนครั้งแรกคือ 12 ถึง 14 ปีแต่หลายคนมีประจำเดือนครั้งแรกก่อนหรือหลังจากนั้นมาก มันเป็นเรื่องธรรมดาสำหรับผู้หญิงที่มีประจำเดือนครั้งแรกในช่วงระหว่าง 9 ถึง 15 ปี   ผู้หญิงส่วนใหญ่จะไม่เริ่มมีประจำเดือนจนกว่า มีน้ำหนัก 45 กิโลกรัม ถ้าหากคุณแตกเนื้อสาวช้ากว่าเพื่อนๆ ประจำเดือนของคุณอาจจะเริ่มช้ากว่าด้วย คุณไม่ต้องกังวล ใจเย็นๆ   ถ้าหากคุณยังไม่มีประจำเดือนเมื่ออายุ 15 ปีหรือภายใน 3 ปีหลังจากที่หน้าอกเริ่มโต คุณควรปรึกษาแพทย์ ถ้าหากคุณมีประจำเดือนก่อนหรือหลังเพื่อนมาก คุณอาจจะรู้สึกแตกต่างจากคนอื่น คุณอาจจะมีประจำเดือนเมื่ออายุ 9 หรือ 10 ปีหรือไม่มีจนกว่าย่างเข้าวัยรุ่นและมันเป็นเรื่องปกติ คุณต้องเข้าใจว่าผู้หญิงทุกคนมีประจำเดือนในวัยที่ต่างกัน พันธุกรรมมีส่วนสำคัญในการระบุว่าคุณจะมีประจำเดือนครั้งแรกเมื่อไหร่ ลองถามแม่หรือพี่สาวว่าพวกเขามีประจำเดือนครั้งแรกเมื่อไหร่ ถึงแม้ว่าคุณไม่สามารถรับรองได้ว่าคุณจะมีประจำเดือนเมื่ออายุเท่าพวกเขาแต่คุณน่าจะคาดเดาได้ว่าคุณจะมีประจำเดือนประมาณวัยของพวกเขา อาการปวดประจำเดือนเกิดจากการเปลี่ยนแปลงของฮอร์โมนในร่างกายและเกิดขึ้นก่อนที่คุณจะมีประจำเดือนไม่กี่วัน ผู้หญิงบางคนมีอาการปวดประจำเดือนหนักมากในขณะที่ผู้หญิงบางคนไม่มีอาการเลย ความรุนแรงของอาการปวดประจำเดือนอาจเปลี่ยนแปลงไปเมื่อคุณอายุมากขึ้น มันไม่มีสิ่งใดยืนยันว่าคุณจะมีอาการเหล่านี้ก่อนมีประจำเดือนแต่ถ้าหากคุณปวดก็อาจจะแปลว่าประจำเดือนของคุณกำลังจะมา ผู้หญิงหลายคนมีอาการปวด เจ็บและบวมที่หน้าอกก่อนมีประจำเดือน ถ้าหากคุณมีอาการแบบนี้ก็อาจจะแปลว่าประจำเดือนของคุณกำลังจะมา ผู้หญิงบางคนมีอารมณ์แปรปรวนก่อนมีประจำเดือนไม่กี่วัน มันแตกต่างสำหรับทุกคนแต่ถ้าหากคุณรู้สึกเศร้า โกรธหรือรำคาญแบบแปลกๆ ความรู้สึกเหล่านี้จะหายไปในอีกไม่กี่วัน สิวอาจจะเกิดขึ้นได้ทุกเวลา เพราะฉะนั้นมันไม่จำเป็นว่าต้องเป็นสัญญาณว่าประจำเดือนกำลังจะมา อย่างไรก็ตาม ถ้าหากคุณสังเกตว่าสิวขึ้นมากเป็นพิเศษในช่วงเวลาอันสั้นก็อาจจะแปลว่าประจำเดือนกำลังจะมาในอีกไม่กี่วัน คุณอาจจะมีอาการปวดบริเวณท้องหรือหลังหรือบวมในท้องก่อนหรือหลังประจำเดือน คุณอาจจะมีอาการเหล่านี้เบาไปถึงหนักและมันไม่เหมือนกันในแต่ละเดือน  ถ้าหากคุณมีอาการปวดมากซึ่งรบกวนกิจกรรมในชีวิตประจำวันของคุณ คุณอาจจะต้องใช้ยาแก้ปวดจากร้านขายยาทั่วไป การออกกำลังกายและถุงน้ำร้อนสามารถช่วยบรรเทาอาการปวดได้ ปรึกษาแพทย์ถ้าหากคุณมีอาการปวดมากและยาจากร้านขายยาไม่สามารถช่วยได้ หน้าอกของคุณอาจจะใช้เวลาหลายปีในการพัฒนาเติบโตอย่างเต็มที่แต่เมื่อมันเริ่มโต คุณจะรู้ว่าคุณได้เริ่มแตกเนื้อสาวแล้ว ผู้หญิงส่วนใหญ่มีประจำเดือนครั้งแรกประมาณ 2 ถึง 2 ปีครึ่งหลังจากหน้าอกเริ่มโต ผู้หญิงส่วนใหญ่จะเริ่มมีขนขึ้นบริเวณอวัยวะเพศ (ระหว่างขา) ไม่นานหลังจากที่หน้าอกเริ่มโต นี่คืออีกหนึ่งสัญญาณว่าคุณกำลังจะมีประจำเดือนภายใน 1 หรือ 2 ปี คุณอาจจะสังเกตเห็นขนใต้วงแขนในเวลาเดียวกัน ผู้หญิงส่วนใหญ่จะสังเกตเห็นตกขาวสีขาวหรือขาวขุ่นบนกางเกงในระหว่างช่วงแตกเนื้อสาว สิ่งนี้คือสัญญาณว่าประจำเดือนของคุณจะเริ่มภายใน 2-3 เดือน ประจำเดือนครั้งแรกของคุณจะมาหลังจากที่คุณเริ่มแตกเนื้อสาวไม่ช้าหรือเมื่อคุณตัวสูงขึ้นอย่างรวดเร็ว เพราะฉะนั้นถ้าหากคุณตัวสูงขึ้น 2-3 นิ้ว คุณก็อาจจะมีประจำเดือนในไม่ช้าและสะโพกของคุณจะผายออกแต่อย่ากังวล การเปลี่ยนแปลงนี้อาจจะน่าอึดอัด
เข้าใจช่วงอายุเฉลี่ย. อย่าเปรียบเทียบตัวเองกับคนอื่น. ถามญาติผู้หญิง. เข้าใจอาการปวดประจำเดือน. รับรู้ถึงความอ่อนไหวของหน้าอก. สังเกตอารมณ์ที่ไม่ดี. สังเกตสิว. สังเกตอาการปวดบวม. สังเกตพัฒนาการของหน้าอก. สังเกตขนที่อวัยวะเพศ. สังเกตเห็นตกขาว. สังเกตการเติบโตอย่างรวดเร็ว.
https://www.wikihow.com/Know-That-Your-First-Period-Is-Coming https://www.wikihow.com/Know-That-Your-First-Period-Is-Coming https://www.wikihow.com/Know-That-Your-First-Period-Is-Coming
Predicting By Age Recognizing Premenstrual Symptoms Recognizing Signs of Puberty